в Мадагаскар Air Madagascar да бъде заличен от приложение Б към Регламент (ЕО) No 474/2006.
 (79)
 Държавите членки ще продължат да следят дали Air Madagascar действително спазва съответните стандарти за безопасност, като извършват приоритетни наземни инспекции в съответствие с Регламент (ЕС) No 965/2012. В случай че въз основа на резултатите от тези инспекции или по друг начин постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Мозамбик
 (80)
 С проекта за техническа помощ, който беше разработен след посещението от страна на Съюза за оценка на място от април 2015 г., бе продължено оказването на подкрепа в различни области на компетентния орган за гражданско въздухоплаване в Мозамбик — Instituto de Aviação Civil de Moçambique (IACM). Законодателството, с което на IACM се предоставят разширени правомощия и автономия, е одобрено на 30 март 2016 г. от парламента с единодушие и предстои да бъде обнародвано от държавния глава. Редица специфични правни и технически регламенти са преразгледани задълбочено и понастоящем са на различни етапи на преработване или одобряване. Продължава обучението на назначения технически персонал в областта на летателната годност, операциите, лицензирането на персонала, летищата, управлението на въздушното движение, управлението на аеронавигационната информация и авиационната сигурност. Проведен е нов кръг от набиране на технически персонал в областта на операциите, летателната годност и авиационната сигурност. В рамките на протокол за сътрудничество с Португалия са обучени медицински оценители. Продължава работата по систематичното отстраняване на всички текущи недостатъци, констатирани от ИКАО при одит в рамките на Всеобщата програма за надзора за безопасност, с оглед значително да се подобри процентът на ефективното изпълнение. Продължават редовните контакти с всички действащи оператори и са проведени поредни дискусии относно подобрения на техните операции. Всички вътрешни процедури и процеси в рамките на IACM, за които се изисква значително преструктуриране, вече са идентифицирани и напредва работата по въвеждането на значителни подобрения.
 (81)
 Въздушният превозвач Linhas Aéreas de Moçambique (LAM), сертифициран в Мозамбик, претърпя катастрофа на 29 ноември 2013 г. в Намибия. Окончателният доклад за произшествието бе официално публикуван от Дирекцията за разследване на произшествия с въздухоплавателни средства към Министерството на труда и транспорта на Република Намибия на 30 март 2016 г. В него се заключава, че катастрофата е резултат на преднамерено действие от страна на капитана. Докладът включва пет препоръки, отправени към ИКАО, и една препоръка към IACM да изисква присъствието на двама членове на екипажа в пилотската кабина по време на всички фази на полета. IACM изпълни препоръката чрез директивата за безопасност DOS-02/16, публикувана през май 2016 г.
 (82)
 Въпреки това на този етап способността на IACM да контролира дейностите на гражданското въздухоплаване в Мозамбик все още не е напълно в съответствие с международните стандарти за безопасност. Поради това няма достатъчно доказателства, за да се обоснове решение за облекчаване на оперативната забрана на всички въздушни превозвачи, сертифицирани в Мозамбик.
 (83)
 Макар и подобренията да не са достатъчни, за да доведат до